Christopher Durang
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Christopher Durang er en amerikansk dramatiker, utdannet ved Harvard og Yale. Hans skuespill, som er oppført både på Broadway og i teatre over hele USA, er oftest parodier, som for eksempel hans gjennombruddsdrama A History of the American Film (1976), der handlingen utspilles som en serie parodier over kjente filmer som Citizen Kane og Casablanca.
Etter blant annet The Vietnamization of New Jersey (1976) fikk han sin hittil største suksess med Sister Mary Ignatius Explains It All for You (1979), et beskt angrep på naiv religiøsitet.Av senere stykker kan nevnes The Marriage of Bette and Boo (1985) og Betty's Summer Vacation (1999).Durang har også opptrådt som skuespiller i flere fjernsynskomedier og teaterstykker. Les mer i Store norske leksikon USAs litteratur